Document ID: 32006R1799

32006R1799
L 341/26
SLUŽBENI LIST EUROPSKE UNIJE
UREDBA KOMISIJE (EZ) br. 1799/2006
od 6. prosinca 2006.
o izmjeni Uredbe (EZ) br. 26/2004 o registru ribarske flote Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (1), a posebno njezin članak 15. stavke 3. i 4.,
budući da:
(1)
Uredbom Komisije (EZ) br. 26/2004 od 30. prosinca 2003. o registru ribarske flote Zajednice (2) utvrđuju se, inter alia, datumi popisa flote, oznake za ribolovni alat i oznake za javnu potporu.
(2)
Potrebno je utvrditi datume popisa za nove države članice koje će pristupiti Europskoj uniji kako bi bili u skladu s odredbama Uredbe (EZ) br. 26/2004.
(3)
Kako bi lakše utvrdila ona plovila koja se bave tradicionalnim i malim priobalnim ribolovnim aktivnostima, potrebno je uvesti jasnije razlikovanje među ribolovnim alatima.
(4)
Radi praćenja primjene članka 25. stavaka 3. i 4. Uredbe Vijeća (EZ) br. 1198/2006 od 27. srpnja 2006. o Europskom fondu za ribarstvo (3), potrebno je uvesti nove oznake za obavješćivanje o zamjeni motora uz javnu potporu.
(5)
Uredbu (EZ) br. 26/2004 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
Prilog I. Uredbi (EZ) br. 26/2004 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. prosinca 2006.

Labels: 4
19
6
12
18